Ο **Πιέρ Ντεσόν Τζάκσον** (αγγλικά: *Pierre Deshawn Jackson*), (Λας Βέγκας, 29 Αυγούστου 1991) είναι Αμερικανός επαγγελματίας καλαθοσφαιριστής. Με ύψος 1, 80 μέτρα αγωνίζεται ως πόιντ γκαρντ στους Σιντσιάνγκ Φλάινγκ Τάιγκερς της Κίνας.

Κολεγιακή σταδιοδρομία
----------------------

Ο Τζάκσον έπαιξε κολεγιακή καλαθοσφαίριση στους Μπέιλορ Μπερς. Είχε μια δυνατή τρίτη χρονιά με την ομάδα, με μέσο όρο 13,8 πόντους και 5,9 ασίστ τη σεζόν 2011-12. Βοήθησε την ομάδα να φτάσει στους Elite Eight του NCAA 2012, όπου έχασε από τους μετέπειτα πρωταθλητές Κεντάκι Γουάιλντκατς. Ο Τζάκσον επιλέχθηκε στην Δεύτερη Ομάδα Big 12 Conference.

Στην τελευταία χρονιά του, τη σεζόν 2012–13, ο Τζάκσον αναδείχθηκε preseason Παίκτης της Χρονιάς της Big 12 και ήταν στον κατάλογο των υποψηφίων για τα βραβεία του εθνικού παίκτη της χρονιάς Τζον Ρ. Γούντεν και Νέισμιθ.

Στις 4 Απριλίου 2013, ο Τζάκσον ολοκλήρωσε την κολεγιακή σταδιοδρομία του με μία νίκη πρωταθλήματος εναντίον των Άϊοβα Χόκαϊς στο National Invitation Tournament (NIT). Ως τελειόφοιτος, είχε μέσο όρο 19,8 πόντους και 7,1 ασίστ ανά αγώνα.

Επαγγελματική σταδιοδρομία
--------------------------

### D-League και Φενέρμπαχτσε

Ο Τζάκσον επιλέχθηκε με την 42η συνολική επιλογή στο NBA Ντραφτ του 2013 από τους Φιλαδέλφεια 76ερς. Στις 12 Ιουλίου 2013, τα δικαιώματα ντραφτ του ανταλλάχθηκαν, μαζί με τον Τζρου Χόλιντεϊ, στους Νιου Ορλίνς Πέλικανς για τον Νέρλενς Νόελ. Δύο μέρες αργότερα, έγινε μέλος των Πέλικανς στο NBA Σάμερ Λιγκ 2013.

Στις 27 Ιουλίου 2013, ο Τζάκσον υπέγραψε μονοετές συμβόλαιο με την ΑΣΒΕΛ της LNB Pro A. Ωστόσο, έφυγε από την ομάδα τον Σεπτέμβριο του 2013, πριν εμφανιστεί σε αγώνα γι αυτήν.

Την 1η Νοεμβρίου 2013, ο Τζάκσον επελέγη με την τέταρτη γενική επιλογή στο NBA Development League ντραφτ του 2013 από τους Άινταχο Σταμπίντ. Στις 3 Φεβρουαρίου 2014, επιλέχθηκε στο ρόστερ των Futures All-Star για τον αγώνα του NBA D-League All-Star Game 2014. Την 1η Φεβρουαρίου 2014, κατέγραψε 18 ασίστ (ρεκόρ σταδιοδρομίας) στη νίκη με 127-123 επί των Λος Άντζελες Ντι-Φέντερς. Στις 4 Φεβρουαρίου 2014, σημείωσε 58 πόντους εναντίον των Τέξας Λέτζεντς, θέτοντας ρεκόρ πόντων σε ένα αγώνα της D-League. Αυτό ξεπέρασε το προηγούμενο ρεκόρ των 53 από τους Μόρις Άλμποντ (2008) και Γουίλ Κόνροϊ (2009).

Στις 20 Φεβρουαρίου 2014, ο Τζάκσον αποχώρησε από τους Άινταχο Σταμπίντ για να μετακινηθεί στην Τουρκία. Την επόμενη μέρα, υπέγραψε με την Φενέρμπαχτσε για το υπόλοιπο της σεζόν 2013-14. Στις 10 Απριλίου 2014, αποχώρησε από την Φενέρμπαχτσε, μετά από μόλις έξι αγώνες, όπου είχε μέσο όρο 3,3 πόντους και 1,3 ασίστ ανά αγώνα. 

### Φιλαδέλφεια 76ερς

Στις 27 Ιουνίου 2014, οι Πέλικανς αντάλλαξαν τα δικαιώματα του Τζάκσον πίσω στους Φιλαδέλφεια 76ερς για τα δικαιώματα του Ρας Σμιθ. Την 1η Ιουλίου 2014, έγινε μέλος των 76ερς στο Σάμερ Λιγκ 2014. Στον πρώτο αγώνα της ομάδας στις 5 Ιουλίου, υπέστη ρήξη στον δεξί του αχίλλειου τένοντα στο πρώτο ημίχρονο της ήττας με 77-83 από τους Ορλάντο Μάτζικ. Παρά τον τραυματισμό, υπέγραψε ένα μονοετές, μερικώς εγγυημένο συμβόλαιο με τους 76ερς στις 24 Ιουλίου 2014, μόνο για να αποδεσμευτεί στις 30 Σεπτεμβρίου, αφού θα έμενε εκτός δράσης για έξι έως 12 μήνες.

Στις 15 Ιουλίου 2015, ο Τζάκσον υπέγραψε ξανά με τους 76ερς, όπου είχε μέσο όρο 12 πόντους ανά αγώνα σε δύο αγώνες στο Σάμερ Λιγκ 2015. Ωστόσο, αργότερα αποδεσμεύτηκε από τους 76ερς στις 26 Οκτωβρίου, αφού εμφανίστηκε σε τρεις αγώνες προετοιμασίας.

### Επιστροφή στην D-League

 Ο Τζάκσον τον Ιούλιο του 2016. 
Στις 6 Ιανουαρίου 2016, ο Τζάκσον επανεντάχθηκε στους Άινταχο Σταμπίντ. Έκανε το ντεμπούτο του στη σεζόν τρεις ημέρες αργότερα, στη νίκη με 98-92 επί των Φορτ Γουέιν Μαντ Αντς, καταγράφοντας έξι πόντους, ένα ριμπάουντ, δύο ασίστ και ένα κλέψιμο σε 11 λεπτά δράσης από τον πάγκο. Στις 4 Μαρτίου, ανταλλάχθηκε στους Τέξας Λέτζεντς για τα δικαιώματα του Έρικ Γκρίφιν. Στις 20 Μαρτίου, αποδεσμεύτηκε από τους Λέτζεντς, πριν εμφανιστεί σε αγώνα για αυτούς.

Τον Ιούλιο του 2016, ο Τζάκσον συμμετείχε με τους Πόρτλαντ Τρέιλ Μπλέιζερς στο Σάμερ Λιγκ 2016.

### Τσεντεβίτα

Στις 18 Οκτωβρίου 2016, ο Τζάκσον υπέγραψε μονοετές συμβόλαιο με την Τσεντεβίτα Ζάγκρεμπ, με την οποία αγωνίστηκε σε δύο αγώνες του EuroCup και πέντε αγώνες της Αδριατικής Λίγκας. 

### Τέξας Λέτζεντς και Ντάλας Μάβερικς

Στις 30 Νοεμβρίου 2016, ο Τζάκσον επανεντάχθηκε στους Τέξας Λέτζεντς. Αφού εμφανίστηκε σε 10 αγώνες για τους Λέτζεντς, υπέγραψε με τους Ντάλας Μάβερικς στις 27 Δεκεμβρίου 2016. Εκείνο το βράδυ, έκανε το ντεμπούτο του στο ΝΒΑ, στην ήττα με 123-107 εναντίον των Χιούστον Ρόκετς, καταγράφοντας επτά πόντους, ένα ριμπάουντ και δύο ασίστ σε 11 λεπτά από τον πάγκο. Στις 6 Ιανουαρίου 2017, αποδεσμεύτηκε από τους Μάβερικς. Δύο ημέρες αργότερα, αποκτήθηκε από τους Τέξας Λέτζεντς. Επέστρεψε στους Μάβερικς στις 15 Ιανουαρίου, υπογράφοντας συμβόλαιο 10 ημερών με την ομάδα. Στις 25 Ιανουαρίου, υπέγραψε ένα δεύτερο συμβόλαιο 10 ημερών με τους Μάβερικς. Έκανε την πρώτη του συμμετοχή ως βασικός με τους Μάβερικς στον αγώνα εναντίον των Οκλαχόμα Σίτι Θάντερ στις 26 Ιανουαρίου και κατέγραψε εννέα πόντους, δύο ριμπάουντ και τέσσερις ασίστ σε 13 λεπτά, πριν φύγει από τον αγώνα στο πρώτο ημίχρονο με τράβηγμα στον αριστερό τένοντα. Αποδεσμεύτηκε δύο ημέρες αργότερα και επανεντάχθηκε στους Λέτζεντς. Στις 6 Φεβρουαρίου 2017, επιλέχθηκε στην ομάδα All-Star της Δυτικής Περιφέρειας για τον αγώνα στο NBA D-League All-Star Game 2017.

### Μακάμπι Τελ Αβίβ

Στις 14 Ιουλίου 2017, ο Τζάκσον υπέγραψε μονοετές συμβόλαιο, με επιλογή για ακόμη μία σεζόν, με τη Μακάμπι Τελ Αβίβ του πρωταθλήματος Ισραήη και της Ευρωλίγκα. Στον πρώτο του αγώνα στην Ευρωλίγκα, ο Τζάκσον πρωταγωνίστησε με 27 πόντους, 9 ασίστ και 7 ριμπάουντ στη νίκη με 88-71 επί της Μπρόζε Μπάμπεργκ. Στη συνέχεια αναδείχθηκε ο Πολυτιμότερος Παίκτης του 1ου Γύρου. Στις 2 Μαρτίου 2018, ο Τζάκσον συμμετείχε στο Ισραηλινό All-Star Game, όπου κατέγραψε 18 πόντους και 6 ασίστ και ονομάστηκε ο Πολυτιμότερος Παίκτης του All-Star Game. Εκείνη τη σεζόν, ο Τζάκσον βοήθησε τη Μακάμπι να κερδίσει το Πρωτάθλημα. 

### Κίνα

Στις 4 Ιουλίου 2018, ο Τζάκσον υπέγραψε με τους Πεϊτσίν Φλάι Ντράγκονς του πρωταθλήματος Κίνας. Στις 25 Οκτωβρίου 2018, ο Τζάκσον σημείωσε 67 πόντους (ρεκόρ σταδιοδρομίας), συμπεριλαμβανομένων 10 τριπόντων και είχε 10 ασίστ στην ήττα με 136-137 από τους Σεντσέν Λέοπαρντς, Έφυγε από την ομάδα στα τέλη Δεκεμβρίου 2018. 

Τον Ιούλιο του 2019, ο Τζάκσον υπέγραψε με τους Σεντσέν Λέοπαρντς.

### Σάουθ Μπέι Λέικερς

Στις 17 Ιανουαρίου 2020, ο Τζάκσον αποκτήθηκε από τους Σάουθ Μπέι Λέικερς. Στις 29 Φεβρουαρίου 2020, κατέγραψε 38 πόντους (ρεκόρ σεζόν), συμπεριλαμβανομένων έξι τριπόντων, σε μια νίκη με 123–118 επί των Άγκουα Καλιέντε Κλίπερς.

### Παναθηναϊκός

Στις 9 Αυγούστου 2020, ο Τζάκσον υπέγραψε μονοετές συμβόλαιο με τον Παναθηναϊκό. Τον Οκτώβριο αποχώρησε από τον σύλλογο αφού δεν είχε προσαρμοστεί στα δεδομένα της ομάδας και ο τραυματισμός του (θλάση στον αριστερό δικέφαλο) δεν του έδωσε την ευκαιρία να αγωνιστεί με την ομάδα σε καμία επίσημη διοργάνωση.

### Γαλατασαράι

Στις 22 Φεβρουαρίου 2021, ανακοινώθηκε από την τούρκικη Γαλατασαράι έως το τέλος της σεζόν. Έφυγε από την Τουρκία τον Μάϊο.

### Μπουργκ

Στις 10 Μαΐου ανακοινώθηκε από την γαλλική Μπουργκ.

### Σάουθ Μπέι Λέικερς

Στις 31 Δεκεμβρίου συμφώνησε με τους Σάουθ Μπέι Λέικερς της Αναπτυξιακής Λίγκας του ΝΒΑ. Αποχώρησε στις 17 Ιανουαρίου 2022. Σε τρεις εμφανίσεις είχε 11,3 πόντους, 6 ασίστ και 3,3 ριμπάουντ σε 28,2 λεπτά κατά μέσο όρο.

### Αφιόν

Στις 22 Ιανουαρίου 2022, συμφώνησε με την τούρκικη Αφιόν ως το τέλος της σεζόν.

Τίτλοι-Διακρίσεις
-----------------

### Συλλογικοί

#### Φενέρμπαχτσε

* Πρωτάθλημα Τουρκίας: (2014)

#### Τσεντεβίτα Ζάγκρεμπ

* Πρωτάθλημα Κροατίας: (2016)

#### Μακάμπι Τελ Αβίβ

* Πρωτάθλημα Ισραήλ: (2018)
* Λιγκ Καπ Ισραήλ: (2017)

### Ατομικοί

* 2x NBDL All Star Game: (2014, 2017)
* Ισραηλινό All Star Game: (2018)
* MVP Ισραηλινoύ All Star Game: (2018)
* MVP της αγωνιστικής στην Ευρωλίγκα: (1η αγωνιστική, 2017/18)
* Πρώτος σκόρερ Πρωταθλήματος Κίνας (CBA): (2019)

Παραπομπές
----------

1. ↑  «All-America Honors Continue For Big 12 Men's Basketball». *Big12Sports.com*. Big 12 Conference. 26 Μαρτίου 2012. Ανακτήθηκε στις 16 Νοεμβρίου 2012.
2. ↑  «Jackson Leads Preseason All-Big 12 Squad». *Big12Sports.com*. Big 12 Conference. 4 Οκτωβρίου 2012. Ανακτήθηκε στις 16 Νοεμβρίου 2012.
3. ↑  «JOHN R. WOODEN AWARD ANNOUNCES MEN'S PRESEASON TOP 50». *WoodenAward.com*. Wooden Award. 8 Νοεμβρίου 2012. Ανακτήθηκε στις 16 Νοεμβρίου 2012.
4. ↑  Borzello, Jeff (13 Νοεμβρίου 2012). «Naismith announces early-season watch list». *CBSSports.com*. Ανακτήθηκε στις 16 Νοεμβρίου 2012.
5. ↑  Lynam, Dei (September 18, 2014). «Sixers preseason profile: Pierre Jackson». *NBC Sports*.. Ανακτήθηκε στις April 12, 2020.
6. ↑  «Sixers Acquire Rights to Nerlens Noel and a 2014 First-round Pick in Trade With New Orleans». *NBA.com*. 12 Ιουλίου 2013. Ανακτήθηκε στις 12 Ιουλίου 2013.
7. ↑  Williams, Cody (14 Ιουλίου 2013). «2013 NBA Summer League: Pierre Jackson Will Make Debut Sunday with New Orleans Pelicans». *RantSports.com*. Αρχειοθετήθηκε από το πρωτότυπο στις 16 Ιανουαρίου 2017. Ανακτήθηκε στις 15 Ιανουαρίου 2017.
8. ↑  «ASVEL Villeurbanne sign Pierre Jackson». *Sportando.com*. 27 Ιουλίου 2013. Ανακτήθηκε στις 27 Ιουλίου 2013.
9. ↑  «Pierre Jackson leaves ASVEL because he is homesick». *Sportando.com*. 24 Σεπτεμβρίου 2013. Ανακτήθηκε στις 24 Σεπτεμβρίου 2013.
10. ↑  «Stampede Draft Pierre Jackson in First Round». *NBA.com*. 1 Νοεμβρίου 2013. Αρχειοθετήθηκε από το πρωτότυπο στις 10 Ιουνίου 2016. Ανακτήθηκε στις 1 Νοεμβρίου 2013.
11. ↑  «Eighth Annual NBA D-League All-Star Game Features 16 Players With NBA Experience». *NBA.com*. 3 Φεβρουαρίου 2014. Αρχειοθετήθηκε από το πρωτότυπο στις 25 Ιανουαρίου 2016. Ανακτήθηκε στις 3 Φεβρουαρίου 2014.
12. ↑  Oliva, Anthony (3 Φεβρουαρίου 2014). «Pierre goes to New Orleans». *NBA.com*. Αρχειοθετήθηκε από το πρωτότυπο στις 10 Ιουνίου 2016. Ανακτήθηκε στις 3 Φεβρουαρίου 2014.
13. ↑  «Los Angeles D-Fenders 123 - Idaho Stampede 127». G-League Stats. 1 Φεβρουαρίου 2014. Ανακτήθηκε στις 12 Μαρτίου 2020.
14. ↑  «JACKSON BREAKS LEAGUE RECORD WITH 58 POINTS IN A 136-122 STAMPEDE WIN OVER TEXAS». *NBA.com*. 4 Φεβρουαρίου 2014. Αρχειοθετήθηκε από το πρωτότυπο στις 8 Φεβρουαρίου 2014. Ανακτήθηκε στις 5 Φεβρουαρίου 2014.
15. ↑  «Pierre Jackson's 58 D-League best». *ESPN.com*. 4 Φεβρουαρίου 2014. Ανακτήθηκε στις 5 Φεβρουαρίου 2014.
16. ↑  «Pierre Jackson confirms he is moving to Fenerbahce». *Sportando.com*. 20 Φεβρουαρίου 2014. Ανακτήθηκε στις 20 Φεβρουαρίου 2014.
17. ↑  «FENERBAHCE ULKER bolsters backcourt with rookie Jackson». *BCKhimki.ru*. 21 Φεβρουαρίου 2014. Ανακτήθηκε στις 22 Φεβρουαρίου 2014.
18. ↑  «Pierre Jackson, Fenerbahce officially part ways». *Sportando.com*. April 10, 2014.. Ανακτήθηκε στις April 10, 2014.
19. ↑  «Sixers Acquire Rights To Point Guard Pierre Jackson». *NBA.com*. June 27, 2014.. Ανακτήθηκε στις June 28, 2014.
20. ↑  «Sixers Announce Orlando Pro Summer League Camp Invitees». *NBA.com*. July 1, 2014.. Ανακτήθηκε στις July 1, 2014.
21. ↑  Herbert, James (5 Ιουλίου 2014). «Sixers' Pierre Jackson injures Achilles on first day of summer league». *CBSSports.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Ιουλίου 2014.
22. ↑  Wolf, Jason (5 Ιουλίου 2014). «D-league all-star, 76ers guard Pierre Jackson injures Achilles». *USAToday.com*. Ανακτήθηκε στις 5 Ιουλίου 2014.
23. ↑  Pompey, Keith (26 Ιουλίου 2014). «Sixers sign injured Pierre Jackson to partially guaranteed deal». *Philly.com*. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 15 Ιουλίου 2015.
24. ↑  Pompey, Keith (1 Οκτωβρίου 2014). «Sixers waive Pierre Jackson». *Philly.com*. Ανακτήθηκε στις 15 Ιουλίου 2015.
25. ↑  «Sixers Sign Pierre Jackson». *NBA.com*. 15 Ιουλίου 2015. Ανακτήθηκε στις 15 Ιουλίου 2015.
26. ↑  «PHILADELPHIA 76ERS WAIVE FIVE». *NBA.com*. 26 Οκτωβρίου 2015. Ανακτήθηκε στις 26 Οκτωβρίου 2015.
27. ↑  «Stampede Re-Acquire Pierre Jackson». *OurSportsCentral.com*. 6 Ιανουαρίου 2016. Ανακτήθηκε στις 6 Ιανουαρίου 2016.
28. ↑  «Dejean-Jones Leads Strong Defensive Effort in Stampede's Showcase Win». *NBA.com*. 9 Ιανουαρίου 2016. Ανακτήθηκε στις 9 Ιανουαρίου 2016.
29. ↑  «Legends Acquire Pierre Jackson in Trade with Idaho». *OurSportsCentral.com*. 4 Μαρτίου 2016. Ανακτήθηκε στις 4 Μαρτίου 2016.
30. ↑  «2015-2016 Texas Legends Transactions History». *RealGM.com*. Ανακτήθηκε στις 31 Μαρτίου 2016.
31. ↑  «TRAIL BLAZERS ANNOUNCE 2016 SUMMER LEAGUE ROSTER». *NBA.com*. 5 Ιουλίου 2016. Ανακτήθηκε στις 18 Οκτωβρίου 2016.
32. ↑  «KK Cedevita announces Pierre Jackson». *Sportando.com*. 18 Οκτωβρίου 2016. Ανακτήθηκε στις 18 Οκτωβρίου 2016.
33. ↑  «Pierre Jackson Joins Legends». *NBA.com*. November 30, 2016.. Ανακτήθηκε στις November 30, 2016.
34. ↑  Ahmadi, Arya (27 Δεκεμβρίου 2016). «Mavericks sign free-agent guard Pierre Jackson». *Mavs.com*. Ανακτήθηκε στις 27 Δεκεμβρίου 2016.
35. ↑  «Rockets vs. Mavericks - Box Score». *ESPN.com*. 27 Δεκεμβρίου 2016. Ανακτήθηκε στις 27 Δεκεμβρίου 2016.
36. ↑  «Mavericks waive guard Pierre Jackson». *NBA.com*. 6 Ιανουαρίου 2017. Ανακτήθηκε στις 6 Ιανουαρίου 2017.
37. ↑  «NBA D-League Transactions». *NBA.com*. Αρχειοθετήθηκε από το πρωτότυπο στις 14 Ιανουαρίου 2017. Ανακτήθηκε στις 13 Ιανουαρίου 2017.
38. ↑  Feltman, Asher (January 15, 2017). «Texas’ Pierre Jackson signs with Dallas Mavericks earns the 9TH Gatorade Call-Up oF the 2016-17 NBA D-League Season». *NBA.com*. Αρχειοθετήθηκε από το πρωτότυπο στις 2017-01-18.. Ανακτήθηκε στις January 15, 2017.
39. ↑  «Mavericks re-sign Pierre Jackson to second 10-day deal». *DallasNews.com*. 25 Ιανουαρίου 2017. Ανακτήθηκε στις 25 Ιανουαρίου 2017.
40. ↑  «Pierre Jackson era comes to a close; Mavs sign former Indiana standout Yogi Ferrell». *DallasNews.com*. 27 Ιανουαρίου 2017. Ανακτήθηκε στις 27 Ιανουαρίου 2017.
41. ↑  «Mavs release Pierre Jackson, sign Yogi Ferrell to 10-day contract». *InsideHoops.com*. 28 Ιανουαρίου 2017. Ανακτήθηκε στις 28 Ιανουαρίου 2017.
42. ↑  «NBA D-League Transactions». *NBA.com*. Αρχειοθετήθηκε από το πρωτότυπο στις 9 Φεβρουαρίου 2016. Ανακτήθηκε στις 31 Ιανουαρίου 2017.
43. ↑  «Rosters for 2017 NBA Development League All-Star Game Presented By Kumho Tire». *NBA.com*. 6 Φεβρουαρίου 2017. Ανακτήθηκε στις 7 Φεβρουαρίου 2017.
44. ↑  «Maccabi finds scoring power with Jackson». *EuroLeague.net*. 14 Ιουλίου 2017. Ανακτήθηκε στις 14 Ιουλίου 2017.
45. ↑  «Round 1 MVP: Pierre Jackson, Maccabi FOX Tel Aviv». *EuroLeague.net*. 14 Οκτωβρίου 2017. Ανακτήθηκε στις 14 Οκτωβρίου 2017.
46. ↑  «אולסטאר: הזרים גברו על הישראלים» (στα he). *basket.co.il*. March 2, 2018.. Ανακτήθηκε στις March 2, 2018.
47. ↑  «Pierre Jackson officially signs with Beijing Flying Dragons». *Sportando.com*. July 4, 2018.. Ανακτήθηκε στις July 4, 2018. [*νεκρός σύνδεσμος*]
48. ↑  «Beijing 136 - Shenzhen 137». EuroBasket. 25 Οκτωβρίου 2018. Ανακτήθηκε στις 12 Απριλίου 2020.
49. ↑  «Former Mavs guard Pierre Jackson headed to China». *clutchpoints.com*. July 17, 2019.. Ανακτήθηκε στις October 22, 2019.
50. ↑  «South Bay Lakers Acquire Pierre Jackson». *NBA.com*. 17 Ιανουαρίου 2020. Αρχειοθετήθηκε από το πρωτότυπο στις 1 Σεπτεμβρίου 2020. Ανακτήθηκε στις 17 Ιανουαρίου 2020.
51. ↑  «Agua Caliente Clippers 113 - South Bay Lakers 118». G-League Stats. 29 Φεβρουαρίου 2020. Ανακτήθηκε στις 12 Μαρτίου 2020.
52. ↑  «Panathinaikos announces Pierre Jackson». *Sportando*. 9 Αυγούστου 2020. Ανακτήθηκε στις 9 Αυγούστου 2020.
53. ↑  «Παναθηναϊκός: "Πράσινος" ο Πιέρ Τζάκσον». *www.sport24.gr*. 9 Αυγούστου 2020.
54. ↑  «Φεύγει από τον Παναθηναϊκό ο Τζάκσον». *SDNA*. 13 Οκτωβρίου 2020. Ανακτήθηκε στις 13 Οκτωβρίου 2020.
55. ↑  «Πιερ Τζάκσον: Συνεχίζει τη καριέρα του στη Γαλατασαράι (photos)». *Eurohoops*. 22 Φεβρουαρίου 2021. Ανακτήθηκε στις 22 Φεβρουαρίου 2021.
56. ↑  «Στη Γαλλία ως το τέλος της σεζόν ο Τζάκσον (pic)». *SDNA*. 10 Μαΐου 2021. Ανακτήθηκε στις 10 Μαΐου 2021.
57. ↑  newsroom, sport-fm. «Από την G League στην τουρκική Αφιόν ο Πιέρ Τζάκσον». *sport-fm.gr*. Ανακτήθηκε στις 23 Ιανουαρίου 2022.
58. ↑  «Basketblog.gr | MVP της πρεμιέρας στη Euroleague, ο Πιέρ Τζάκσον». *www.basketblog.gr*. Αρχειοθετήθηκε από το πρωτότυπο στις 16 Οκτωβρίου 2017. Ανακτήθηκε στις 11 Αυγούστου 2020.

Εξωτερικοί σύνδεσμοι
--------------------

* Στατιστικά σταδιοδρομίας και πληροφορίες παίκτη από το Basketball-Reference.com
* Προφίλ NBA G League
* Προφίλ στην Ευρωλίγκα
* Βιογραφικό στους Μπέιλορ Μπερς
* Πιέρ Τζάκσον στο Twitter
* Jackson's 58-point game στο YouTube
* Προφίλ στο realgm.com